Lliga COMEE - UEVic
Lliga de Curses d’Orientació i de Muntanya de l’Escola Esportiva de la Unió Excursionista de Vic.
Aquest 2020 volem impulsar una lliga interna de curses d’orientació i de muntanya pels joves de l’Escola Esportiva de l’Entitat que anirà de gener a juny del 2020. L’objectiu és fomentar la competició per aquells que ho vulguin, d’aquesta manera els entrenaments prenen més lògica i motivació ja que es poden focalitzar en funció de les característiques de cada cursa.
Des de l’Escola Esportiva volem ensenyar també a “aprendre a competir”, proposant-nos els següents objectius: saber respectar els reglaments de cada prova competitiva, conèixer i relacionar-se amb altres esportistes que comparteixen la mateixa passió, saber guanyar i perdre, controlar els nervis i les emocions, controlar les intensitat de la carrera durant la competició, ser constant en els entrenaments per seguir un calendari planificat de curses, ser conscient de l’evolució personal de cada un.
Es proposaran un seguit de curses, properes a la comarca, on des de l’entitat s’anima a participar. Cada cursa té el seu propi reglament, puntuació, entregues de premis i classificacions que s’han de respectar. S’han seleccionat proves i curses amb característiques força variades però totes dins l’àmbit de la muntanya: distàncies curtes, distàncies llargues, curses d’orientació, amb terrenys més tècnics, amb desnivells pronunciats, etc. Perquè els joves experimentin diferents característiques de curses i demostrin ser polivalents o per contra, es vagin determinant en alguna especialitat cap a un futur.
Requisits i reglament de la Lliga COMEE:
· Ser membre de l’Escola Esportiva i estar dins d’algun dels grups d’entrenament de Trail / Orientació / Escalada.
· Participar a un mínim de 4 de les curses proposades  puntuaran les 4 millors.
· Inscriure’s a la cursa com a membre de l’entitat Unió Excursionista de Vic.
· Apuntar-se i pagar el preu total de 5€ per participar a la Lliga COMEE  a la secretaria de l’Entitat o a través de la web  properament anunciarem el dia d’obertura d’inscripcions.
· Les inscripcions per a cada prova competitiva es realitzaran a la pròpia web de cada cursa, que va a càrrec de les famílies o joves.
· En acabada la cursa, és responsabilitat de les famílies i esportistes, que s’enviï la classificació de la mateixa, per tal de que puguem portar el recompte de punts de forma correcte.
· Hi haurà una entrega de premis de la Lliga COMEE per categories, el dijous 18 de juny de 2020, últim dia de les activitats extraescolars, on es farà el reconeixement dels èxits de cada esportista.
Categories (tingueu en compte que són de l’any 2020):

	Categories
	Edats

	Sub 6
	5 i 6 anys

	Sub 8
	7 i 8 anys

	Sub 10
	9 i 10 anys

	Sub 12
	11 i 12 anys

	Sub 14 – Infantil
	13 i 14 anys

	Sub 16 - Cadet
	15 i 16 anys

	Sub 18 – Juvenil
	17 i 18 anys

Proves i competicions de la Lliga COMEE

	Cursa
	Dia i lloc

	Cursa d’orientació EE – UEVic (cursa interna de
l’Escola Esportiva)
	13 febrer – Zona esportiva de Vic
de 17:30h a 19h

	Cursa popular d’orientació (Rogaine).
	1 de març – St Bartomeu del Grau

	Cursa de la Dona (Ajuntament de Vic)
	15 març - Vic

	Campionat Osona Escolar
	5 abril - Taradell

	Berga Trail
	10 de maig - Berga (a confirmar data)

	Copa Catalana d’Orientació
	24 de maig - Ripoll

	Olla de Núria
	14 juny – Vall de Núria

	Cronoescalada a la Creu de Gurb
	Juny (a confirmar data)


Segons es vagin publicant dates exactes s’anirà informat als participants interessats. Ens reservem el dret d’afegir més curses interessants en funció de les necessitats i dels interessats/des.


Sistema de puntuació de la Lliga COMEE:
Es comptaran les 4 millors curses en que hagi participat l’esportista (recordeu que cada família haurà d’enviar la classificació de la cursa per anotar els resultats corresponents a secretaria de la Unió Excursionista de Vic).
· 1r classificat = 100 punts
· 2n classificat = 90 punts
· 3r classificat = 80 punts
· 4t classificat = 70 punts
· 5è = 60 punts
· 6è - 10è = 50 punts
· 11è a 20è = 40 punts
· 21è a 30è = 30 punts
· 31è a 40è = 20 punts
· 41è a 50è = 10 punts
· >50è classificat = 5 punts
Així s’estableix una classificació interna de la Lliga COMEE basada en els resultats de les proves competitives en que s’hagin assistit.


Per qualsevol dubte, us podeu posar en contacte amb la secretaria de l’entitat, secció Escola Esportiva:
Horari: De dilluns a divendres de 18.00 a 20.00 C/ de la Riera, 22 baixos, 08500 Vic
Telf : 93 885 51 20
secretaria@unioexcursionistavic.org

